Zápis z online rokovania výboru 
Slovenskej spoločnosti pre poľnohospodárske, lesnícke, potravinárske a veterinárske vedy pri SAV zo dňa  2.2.2021

Prítomní: podľa prezenčnej listiny
P r o g r a m 
1. Otvorenie
2. Kontrola uznesení
3. Plán  práce na rok 2021
4. Hodnotenie činnosti pobočiek a sekcií
5. Návrhy na Fándlyho medailu na v roku 2021
6. Príprava Valného zhromaždenia spoločnosti
7. Rôzne

Rokovanie otvoril a viedol predseda prof. Ing. Jozef Golian, Dr. Rokovania sa zúčastnilo 13 členov výboru spoločnosti z 15. 
Ospravedlnení: prof. Capcarová, prof. Šimko,  

K bodu 2:
Uznesenia 2 a 3  z 24.11.2020 boli splnené, uznesenia 1, 4, 5 majú trvalý charakter.
 
K bodu 3:
Predsedovia a členovia sekcií informovali o jednotlivých aktivitách, ktoré naplánovali na rok 2021. Do plánu práce na rok 2021 boli zaradené konferencie, semináre a odborné diskusné prednášky v jednotlivých sekciách. Spolu bolo naplánovaných 28 akcií, 26 z nich žiada finančné prostriedky. Boli vypracované projekty – požiadavky na finančnú podporu pri organizovaní vedeckých podujatí v roku 2021, ktoré majú byť odoslané na SAV do 12.2.2021. 
Ing. Váľka informoval o všetkých aktivitách plánovaných na rok 2021 a uviedol výšku žiadaných finančných prostriedkov na každú akciu. Zároveň informoval o pravidlách pri udeľovaní finančnej podpory na aktivitu, kde dôležitým kritériom je počet účastníkov konkrétnej akcie. Spolu bolo naplánovaných 28 akcií na rok 2021 so sumou 8 020 €.
Prof. Golian doplnil, že k žiadostiam o finančnú podporu je potrebné uviesť predpokladaný počet účastníkov.

K bodu 4
Prítomní predsedovia sekcií zhodnotili činnosť za predchádzajúce obdobie z pohľadu  jednotlivých aktivít, počtu členov, ako aj aktivít smerujúcich k propagácii spoločnosti. Členovia výboru diskutovali o formách propagácie spoločnosti, nábore nových členov, ako aj nových  aktivitách jednotlivých pobočiek. Taktiež sa diskutovalo o niektorých doplnkoch publikácie k 50. výročiu založenia spoločnosti.

K bodu 5
Členovia výboru nenavrhli na Fándlyho medailu v roku 2021 nikoho.

K bodu 6
V súvislosti s nerealizovaným Valným zhromaždením spoločnosti v roku 2020 z dôvodu pandémie koronavírus bolo konštatované, že ani za súčasnej pandemickej situácii nie je možné naplánovať pevný termín valného zhromaždenia. Len čo bude priaznivá situácia termín bude stanovený.

K bodu 7
prof. Golian  informoval o:
-	 vyhlásení 8. ročníka súťaže o ceny Slovenskej spoločnosti pre poľnohospodárske, lesnícke, potravinárske a veterinárske vedy pri SAV, 
-	súhrnnej správe a štatistickom prehľade vedeckých spoločností, ktorú je za SSPLPV vedy potrebné zaslať na SAV do 12.2.2021,
-	požiadavke na vypracovanie plánu akcií s ich rozpočtom na rok 2021 a jeho zaslaní na SAV do 12.2.2021,
-	predseda spoločnosti predstavil nové logo spoločnosti, členovia výboru vzniesli pripomienky formálneho charakteru, ktoré budú zapracované,

Uznesenie č.1
Propagovať úlohy a poslanie spoločnosti v médiách, na odborných a vedeckých podujatiach. 
Termín: trvalý                                           Zodpovední: všetci členovia výboru

Uznesenie č. 2
Realizovať vyúčtovanie financovaných akcii do 1 mesiaca po termíne konania akcie.
Termín: trvalý                                                                Zodpovední:  organizátori akcií

Uznesenie č.3
Vybrať členské príspevky (3 €) za rok 2021 a súčasne odovzdať členom spoločnosti Bulletin za rok 2020. 
Termín: 5.9.2021                                                           Zodpovední:  predsedovia sekcií

Uznesenie č.4
Finalizácia publikácie k 50. výročiu vzniku spoločnosti. 
Termín: 28.2.2021                                           Zodpovední:  predseda spoločnosti, doc. Cejpek

Nasledovné zasadnutie výboru bude 26.4.2021,  o 13,00 hod.  

V Nitre,       dňa  2.2.2021

                                                                                         prof. Ing. Jozef Golian, Dr.
                                                                                                predseda    SSPLPV